Fearless (Taylor's Version)

Fearless (Taylor's Version) (בעברית: ללא פחד (הגרסה של טיילור)) היא ההוצאה החוזרת הראשונה של הזמרת-יוצרת האמריקאית טיילור סוויפט. ההוצאה יצאה לאור ב-9 באפריל 2021 בהוצאת חברת התקליטים ריפבליק רקורדס. בנוסף לקולה המחודש, מורכב מכל 19 הרצועות מ- (2009), מ-"Today Was a Fairytale" (2010) ומשש רצועות כספת ("From the Vault") נוספות שהיו צריכות להופיע במקור ב-Fearless.<ref name=":0"></ref> כמו כן, היה האלבום זמין לרכישה מוקדמת כבר בצאתו.<ref name=":1"></ref>

האלבום הופק על ידי סוויפט, כריסטופר רו, ג'ק אנטונוף וארון דסנר, כשהשניים הראשונים הפיקו את רובו. 11 מתוך 26 שירי האלבום נכתבו אך ורק על ידי סוויפט. שלושה אחרים כוללים שירה נוספת של קולבי קאליי, מארן מוריס וקית' אורבן. לפני יציאת האלבום, הופצו שלושה שירים; "" שיצא ב-12 בפברואר 2021 כסינגל מוביל, "You All Over Me" בהשתתפות מוריס שיצא ב-26 במרץ 2021 כסינגל שיווקי ו-"Mr. Perfectly Fine" שיצא ב-7 באפריל 2021 כסינגל השיווקי השני מהאלבום.<ref name=":0" /><ref></ref> עם יציאתו, זכה לשבחים עולמיים מטעם מבקרי המוזיקה, ששיבחו את הרגש הנוסטלגי של האלבום, את השירה החזקה של סוויפט ואת ההפקה שלו, שלטענתם "נשארה נאמנה למקור".

האלבום הוא ההוצאה החוזרת הראשונה בהיסטוריה שהגיעה לראש מצעד בילבורד 200.<ref></ref>

== רקע ==
סוויפט הוציאה את אלבום האולפן השני שלה, Fearless, בשנת 2008. כאלבום קאנטרי פופ ששהה 11 שבועות בראש מצעד הבילבורד 200, הוא הוכתר לאלבום הנמכר ביותר בארצות הברית בשנת 2009,<ref></ref> וזאת בנוסף לכך שחמישה שירים מתוכו נכנסו לעשירייה הפותחת במצעד הבילבורד הוט 100, ביניהם שני הלהיטים הבינלאומיים "Love Story" ו-"You Belong with Me". הוא הפך לאלבום הקאנטרי המעוטר ביותר בכל הזמנים,<ref></ref> זכה בארבעה פרסי גראמי בטקס ה-52, כולל "אלבום השנה", והיה לראשון שלה (מבין שלושה) שזוכה בקטגוריה המרכזית הזו. Fearless קיבל את תואר היהלום על ידי איגוד תעשיית ההקלטות האמריקאי ובעקבות כך, הפכה סוויפט לאחד מהאמנים הנמכרים והמצליחים בהיסטוריה.<ref></ref><ref></ref><ref></ref>

באוגוסט 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מחלוקת המאסטרס שלה, במסגרתה נרכשו המאסטרס עליהם, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019.<ref></ref>

== הקלטה והפקה ==

סוויפט הצהירה בריאיון לפיפל שהיא לא שינתה את המילים, הלחנים, הקטעים הקוליים והעיבודים האינסטרומנטליים של Fearless, אך שיפרה את איכות ההקלטה ואת הגוונים הקוליים בהוצאה החוזרת. היא הוסיפה שהיא עברה על Fearless ביסודיות, כדי לשחזר עד כמה שאפשר את סגנון הקאנטרי שאפיין אותו.<ref></ref> סוויפט גייסה את צוות המוזיקאים הוותיק שלה, שעבד עימה על האלבום משנת 2008, במטרה לעשות זאת גם ב-Fearless (Taylor's Version).<ref name=":3" />

== מוזיקה ומילים ==

אורך המהדורה הסטנדרטית של הוא שעה ו-46 דקות והיא מורכבת מ-26 שירים, כאשר השישה האחרונים כונו שירים "מתוך הכספת". מהדורת הדלוקס כוללת רצועה נוספת, "". באלבום משתתפות הזמרות האמריקאיות קולבי קאליי ומארן מוריס והזמר הניו זילנדי קית' אורבן, ב-"Breathe{{כ}}", "You All Over Me" ו-"That's When", בהתאמה. 11 מהרצועות ב- נכתבו אך ורק על ידי סוויפט; השאר נכתבו בשיתוף עם ליז רוז, הילרי לינדזי, סקוטר קרוזו, ג'ון ריץ', האחים וורן וטומי לי ג'יימס. קארי בארלו ונייתן בארלו, כותבי השירים של הלהקה האמריקאית לונה היילו, צוינו בקרדיט של "Untouchable". האלבום הופק על ידי סוויפט, כריסטופר רו, ג'ק אנטונוף וארון דסנר, כאשר השניים הראשונים מתוכם הפיקו את רובו, בעוד ששני האחרונים היו מעורבים רק ברצועות הכספת.<ref></ref>

=== הרכב ===
בהשוואה לגרסה משנת 2008, אין שינוי במילים ב-. המילים חוקרות את תחילת גיל ההתבגרות של סוויפט, הרומנטיקה בגיל ההתבגרות, ההתאהבות ושברון הלב, ועוסקת בנושאים של העצמה ואהבת המשפחה.<ref name=":4" /><ref name=":5" /> תואר כאלבום קאנטרי וקאנטרי פופ המאופיין בסוגת הפופ רוק, בו נעשה שימוש בכלי נגינה כמו גיטרה, תופים, בנג'ו, פידל ומיתרים. עם זאת, מבקרים המוזיקה ציינו שטון השירה של סוויפט חזק יותר, מבוקר ועמוק יותר ב-, מאשר בגרסה משנת 2008.<ref></ref> במגזין בילבורד צוין הקשר שלו לגרסה הישנה, אך הוזכר שהוא "מכיל צליל חדשני יותר".<ref></ref>

=== שירים מתוך הכספת ===
רצועות 21–26 כונו שירים "מתוך הכספת", והן אותם השירים שלא נכללו בגרסה הסופית של Fearless (2008); סוויפט הוציאה את השירים הללו כחלק מההוצאה החוזרת. "Mr. Perfectly Fine" הוא שיר קאנטרי פופ ופופ רוק, המאופיין גם בסוגת הרוק. הוא נכתב בקצבי בינוני ונעשה בו שימוש בגיטרות שונות.<ref></ref> הליריקה שלו מציגה את סוויפט כשהיא מנסה לתאר מערכת יחסים שהסתיימה באמצעות משחק מילים. הוא כולל אזכור של שלוש המילים "Mr. casually cruel" מ-"All Too Well" משנת 2012.<ref></ref> "You All Over Me" הוא שיר קאנטרי פופ אקוסטי, המאופיין בצלילי גיטרות וכינורות.<ref></ref> הוא מדבר על בן אדם שאינו מצליח להתגבר על בן זוג לשעבר. עם זאת, הוא תואר כשיר "המציג את סוויפט כאחת שרוצה שלום ושלווה".<ref></ref>

== הוצאה לאור ופעולות קידום ==
בשנת 2019 הודיעה סוויפט על כוונתה להקליט מחדש את ששת אלבומי האולפן הראשונים שלה בעקבות מכירת הזכויות על תקליטיה. ב-11 בפברואר 2021, הכריזה על , והצהירה כי "" ייצא לאור ב-12 בפברואר. כולל בתוכו 26 שירים, המורכבים מכל הרצועות מ- (2009), שיר הנושא "Today Was a Fairytale" של "יום האהבה" ושש רצועות כספת ("from The Vault").<ref name=":0" /> אחת מרצועות הכספת, "You All Over Me" בהשתתפות מארן מוריס, הופצה כסינגל השיווקי הראשון מהאלבום, ב-25 במרץ 2021.<ref></ref> הסינגל השיווקי השני – רצועת כספת נוספת, "Mr. Perfectly Fine", הופץ בהפתעה ב-7 באפריל 2021, לצד קליפ מילים רשמי.<ref></ref><ref></ref> האודיו הרשמי שלו, הכולל את עטיפתו של , הועלה ליוטיוב ב-9 באפריל באותה השנה, יומיים לאחר צאתו כסינגל שיווקי.<ref></ref>

ב-2 באפריל 2021, סוויפט פרסמה את שמות רצועות הכספת ("from The Vault") באמצעות קליפ מונפש שהכיל אנגרמות שונות. למחרת, לאחר שהמעריצים פענחו את השמות, היא חשפה את רשימת הרצועות המלאה של האלבום, שכללה שיתוף פעולה עם זמר הקאנטרי הניו זילנדי קית' אורבן ברצועה "That's When". אורבן אישר את הדבר ופרסם ציוץ בטוויטר באותו היום, בו הצהיר: "ג'ק אנטונוף וארון דסנר שאלו אם אצטרף ללהקה שלהם ואמרתי לעזאזל כן!". לאחר מכן, סוויפט פרסמה ציוץ בטוויטר גם כן, בו הצהירה: "שיתפתי עימו [אורבן] פעולה בעת ש-Fearless יצא לאור והמוזיקה שלו נתנה לי השראה אינסופית [...] אני סופרת את הדקות עד שכולנו נוכל לקפוץ לעולם האמיץ הזה ביחד [כלומר, עד להוצאת המהדורה החוזרת של Fearless]". הזמרת והפזמונאית האמריקאית קולבי קאליי, שהשתתפה בשיר "Breathe" משנת 2008, הקליטה מחדש את קולותיה עבור האלבום.<ref></ref><ref></ref>

ב-8 באפריל, סוויפט פרסמה טיזרים מכמה שירים בתוכנית "בוקר טוב אמריקה" ובפלטפורמות מדיה חברתיות כמו טאמבלר, טוויטר וסנאפצ'ט.<ref></ref><ref></ref> יצא לאור ב-9 באפריל 2021. העותקים הפיזיים שלו הועמדו למכירה מוקדמת באתר האינטרנט הרשמי של סוויפט.<ref name=":1" /> תקליטורים עם פוסטרים שיצאו במהדורה מוגבלת הועמדו למכירה באתר של טארגט בלבד.<ref></ref>

== ביקורת ==
=== הערכה ביקורתית ===

 זכה לשבחים עולמיים נרחבים עם יציאתו. במטקריטיק, קיבל האלבום ציון ממוצע משוקלל של 86 בהתבסס על 13 ביקורות.<ref></ref>

ניל מק'ורמיק מדיילי טלגרף כתב כי Fearless הוא "אלבום משובח במיוחד של שירי קאנטרי פופ, המפרט את הקיבעונות הרומנטיים של סוויפט כשהיא נכנסת לתקופת הבגרות שלה". הוא שיבח את הטון "העמוק" והבוגר יותר של קולה.<ref name=":5"></ref> שרה קרסון, כתבת מ-i כינתה את האלבום כ"נבואי" ו"נצחי" וטענה שהוא מדבר ועוסק בנושאים כמו "פרידות, חלומות, תסכולים ונשיקות ראשונות". בהמשך, היא מצאה אותו כ"נאמן בקפידה (למקור) – ונוסטלגי" ולבסוף ציינה לשבח את שש רצועות הכספת.<ref name=":4"></ref> אלכסנדרה פולארד מאינדפנדנט שיבחה את הרגש הנוסטלגי של האלבום, את נאמנותו לאלבום המקורי משנת 2008 ואת רצועות הכספת שנכללו בו.<ref></ref> ויל הודג'קינסון מטיימס אמר כי "בדומה לפאי תפוחים בריא, [האלבום] הוא מעין חזרה נוסטלגית לבגרותה של סוויפט, רגע לפני שהיא הפכה לאחת הזמרות הגדולות בעולם".<ref></ref> ב-USA Today פורסמה כתבה אודות הליריקה של שירי האלבום, תוך שהופנתה כלפיו ביקורת חיובית.<ref></ref>

אלכסיס פטרידיס מגרדיאן סברה כי Fearless מבטא "זיכרונות עגומים על גיל ההתבגרות הנשית" והוסיפה "שמילותיו הן המשך של ההיסטוריה הישנה".<ref name=":3"></ref> האנה מילריאה מ-NME טענה כי האלבום "נשאר נאמן ל-Fearless משנת 2008" וציינת לשבח את ההפקה המחודשת שלו.<ref></ref> כריס וילמן מטעם Variety, שיבח את הביצועים הקוליים באלבום וציין לשבח גם את הרעיון להוסיף שישה שירי כספת חדשים.<ref></ref> בעודה מחמיאה לביצועים הקוליים החדשים של סוויפט, הכותבת לוסי הרברון מטעם Clash הצהירה כי "האלבום נשאר נאמן למקור".<ref></ref>

בחודש יוני 2021 נכלל האלבום ברשימת "האלבומים הטובים ביותר של שנת 2021 עד כה" של מגזין הרולינג סטון.<ref></ref>

== הצלחה מסחרית ושיאים ==
חברת התקליטים ריפבליק רקורדס דיווחה כי ב-19 השעות הראשונות לצאתו, נמכר האלבום בלמעלה מ-500,000 עותקים ברחבי העולם, דבר שהרחיב את שיאה של סוויפט כאמן היחיד שהצליח לעשות זאת עם תשעה אלבומים רצופים.<ref></ref> ב-18 בפברואר 2022, האלבום חצה את רף מיליארד ההשמעות בשירות הזרמת המדיה ספוטיפיי, ונהפך לאלבום העשירי של סוויפט שעושה זאת, ומזכה את סוויפט לאמנית הראשונה בהיסטוריה שחוצה את רף זה.<ref></ref><ref></ref>

=== ארצות הברית ===
 צבר 27 מיליון השמעות בספוטיפיי בארצות הברית ביום הראשון לצאתו ובכך שבר את השיא של Justice של ג'סטין ביבר שצבר 31 מיליון השמעות ביום הראשון להוצאתו. האלבום נמכר בלמעלה מ-291,000 עותקים (מתוכם 179,000 עותקים טהורים) בשבוע הראשון לצאתו ובכך הפך לאלבום עם נתוני המכירות הטובים ביותר לשבוע הראשון להוצאה בשנת 2021, כשהשיא היה שייך לאלבום Dangerous: The Double Album של מורגן וולן. רק על פי העותקים שנמכרו בשבוע הפתיחה שלו, הפך לאלבום עם שבוע הפתיחה הטוב ביותר מאז זה של Evermore{{כ}} (2020), השייכת לה גם כן ולאלבום הקאנטרי עם הפתיחה הטובה ביותר מאז Kill the Lights{{כ}} (2015) של לוק בריאן. עם Folklore, Evermore ו- שהגיעו למקום הראשון במצעד הבילבורד 200 לאלבומים בפחות מתשעה חודשים, הפכה סוויפט לאמנית הראשונה שעשתה זאת, תוך ששברה את שיאה של דונה סאמר, שקבעה את השיא בשנת 1980, עם שלושה אלבומים שעשו זאת תוך 14 חודשים. הגיע למקום הראשון במצעד אלבומי הקאנטרי והיה לשישי שלה שעשה זאת.<ref></ref> הגיע למקום הראשון במצעד אלבומי הקאנטרי והיה לשישי של סוויפט שעשה זאת בסך הכול ולראשון שלה מאז Red (2012) שעשה זאת.<ref name=":6"></ref>

18 מרצועות האלבום הופיעו במצעד שירי הקאנטרי; שיא של כל הזמנים לאישה, כשהקודמת שהחזיקה בו הייתה היא עצמה, שהכניסה למצעד 12 שירים מ-Red (2012). תשעה שירים הופיעו בו זמנית במצעד הבילבורד הוט 100 ב-24 באפריל 2021, והרחיבו את שיאה כאמנית עם מרבית הכניסות במצעד (136). בסיוע , סוויפט חזרה לראש מצעד ארטיסט 100 והרחיבה את שיאה כאדם עם מרבית השבועות בצמרת המצעד.<ref name=":6" /><ref></ref>

=== שווקים נוספים ===
בפחות מחמש דקות, הצליח האלבום להימכר בלמעלה מ-205,000 עותקים ברפובליקה העממית של סין.<ref name=":2"></ref> עם יציאתו, הגיע למקום הראשון במצעדי האפל מיוזיק שבארצות הברית ובבריטניה, מה שהפך את סוויפט לאמן הקאנטרי הראשון בהיסטוריה שעשה זאת. בנוסף לכך, רצועותיו איישו את כל העשירייה הפותחת של מצעדי האפל מיוזיק לשירי קאנטרי.<ref></ref> באוסטרליה, הגיע האלבום למקום הראשון במצעד האלבומים של המדינה והיה לשמיני של סוויפט שעשה זאת, מה שהפך אותה לאישה השנייה בהיסטוריה שעשתה זאת (מדונה עשתה זאת עם 11 אלבומים בסך הכול). כמו כן, הפכה לאמן השני בהיסטוריה שעשה זאת עם שמונה אלבומים ברציפות (אמינם עשה זאת עם תשעה אלבומים בסך הכול). בנוסף לכך, הפכה לאמן הראשון בהיסטוריה שהתייצב עם שלושה אלבומים בפסגת המצעד במהלך 12 חודשים בלבד.<ref></ref>

בממלכה המאוחדת, הגיע האלבום למקום הראשון במצעד האלבומים הבריטי והיה לשביעי של סוויפט שעשה זאת, מה שהפך אותה לאישה השלישית בהיסטוריה שעשתה זאת, ביחד עם מדונה (עם 13 אלבומים) וקיילי מינוג (עם 8 אלבומים). האלבום גבר על מיקום השיא של מקבילו משנת 2008, ושבר את שיאם בן 54 השנים של הביטלס, לצבירה המהירה ביותר של שלושה אלבומים בפסגת המצעד. הלהקה קבעה את השיא ב-364 ימים בין השנים 1965–1968, ואילו סוויפט קבעה אותו תוך 259 ימים בלבד.<ref></ref> באירלנד, התייצב האלבום במקום הראשון במצעד האלבומים של המדינה; הוא גבר על מיקום השיא של הגרסה המקורית, שהגיעה בשיאה למקום השביעי בשנת 2009. סוויפט גם הרחיבה את שיאה כאישה עם מרבית האלבומים שהתייצבו בפסגת המצעד של המדינה באלף הנוכחי.<ref></ref>

=== כלל העולם ===
 צבר 50 מיליון השמעות בספוטיפיי ביום הראשון לצאתו ובכך קבע שיא לאלבום עם יממת הפתיחה המוצלחת ביותר בספוטיפיי עבור כלל האמנים בשנת 2021. יתר על כן, שבר את השיא של Dangerous: The Double Album, של מורגן וולן והפך לאלבום הקאנטרי עם יום הפתיחה הטוב ביותר בהיסטוריה בשירותי הסטרימינג. כל 26 שירי האלבום התייצבו במצעד ספוטיפיי העולמי, ו-"Mr. Perfectly Fine" הגיע למקום השישי במצעד, עם 3.704 מיליון השמעות, ואף השיג את שבוע הפתיחה הטוב ביותר לשיר/סינגל קאנטרי בשנת 2021 בספוטיפיי.<ref></ref> בהמשך, פורסם שסוויפט שברה את שיאו של ג'סטין ביבר בתור האמן עם יום הפתיחה הטוב ביותר בספוטיפיי בשנת 2021, ואת שיאה של דמי לובאטו ואלבומה, Dancing with the Devil... the Art of Starting Over, בתור האלבום – בביצוע זמרת – עם שבוע הפתיחה הטוב ביותר בספוטיפיי בשנת 2021 גם כן.

== רשימת רצועות ==
כל הרצועות הופקו על ידי טיילור סוויפט וכריסטופר רו, אלא אם צוין אחרת.

הערות
* רצועות 1–20 נקראו עם תוספת של "".
* רצועות 20–26 נקראו עם תוספת של "from The Vault", במהדורות הפיזיות ו-"" במהדורות הדיגיטליות של האלבום.<ref name=":7"></ref>
* חבילת התקליטורים של האלבום מורכבת משני תקליטורים; האחד מכיל רצועות 1–13, והשני את רצועות 14–27.

=== אוספים ===

== קרדיטים ==
כל הקרדיטים שלהלן לקוחים מטיידל.
=== מוזיקאים ===

=== טכני ===

== מיקומי שיא ==

=== מצעדי סוף שנה ===

== נתוני מכירות ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Fearless (Taylor's Version)
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
! rowspan="2" scope="row" |כלל העולם
| rowspan="2" |9 באפריל 2021
|הזרמת מוזיקה • הורדה דיגיטלית
|סטנדרטית
| rowspan="2" |ריפבליק
| align="center" |<ref></ref><ref name="AppleMusic"></ref>
|-
| rowspan="2" |תקליטור
|דלוקס
| align="center" |<ref name="TaylorsVersionCD"></ref>
|-
! scope="row" |יפן
|30 באפריל 2021
|מוגבלת
|יוניברסל יפן
| align="center" |<ref></ref><ref></ref>
|-
! rowspan="5" scope="row" |כלל העולם
|13 במאי 2021
| rowspan="4" |סטרימינג
|The Halfway Out the Door Chapter
| rowspan="7" |ריפבליק
| align="center" |<ref></ref>
|-
|19 במאי 2021
|The Kissing in the Rain Chapter
| align="center" |<ref></ref>
|-
|24 במאי 2021
|The I Remember What You Said Last Night Chapter
| align="center" |<ref></ref>
|-
|26 במאי 2021
|The From the Vault Chapter
| align="center" |<ref></ref>
|-
|25 ביוני 2021
| rowspan="2" |קלטת שמע
| rowspan="3" |דלוקס
| align="center" |<ref></ref>
|-
! scope="row" |קנדה
|6 באוגוסט 2021
| align="center" |<ref></ref>
|-
! scope="row" |כלל העולם
|1 באוקטובר 2021
| rowspan="2" |תקליט
| align="center" |<ref></ref>
|-
! scope="row" |ברזיל
|5 בנובמבר 2021
|סטנדרטית
|יוניברסל ברזיל
| align="center" |<ref></ref>
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי 2021
קטגוריה:אלבומי טיילור סוויפט
קטגוריה:אלבומים באנגלית
קטגוריה:אלבומים שהופקו על ידי ארון דסנר
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טיילור סוויפט
קטגוריה:אלבומי קאנטרי פופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בצרפת
קטגוריה:אלבומי פלטינה באוסטרליה
קטגוריה:אלבומי חברת ריפבליק רקורדס